**Dobre prakse u vođenju evidencija o tehnologijama**[[1]](#endnote-1)

**Vaše preduzeće bi sledeće informacije koje se odnose se na nevidljive transfere tehnologija trebalo da čuva u trajanju od najmanje [pet (5) godina], naime:**

* Opise prenetih tehnologija ili softvera (vrsta tehnologije ili softera i predviđena krajnja namena);
* Detaljne informacije o fizičkom licu ili privrednom subjektu koje prima informacije (podrazumeva krajnje korisnike i lica uključena u transakciju) i zemlje odredišta obuhvaćene transferom (kada je to moguće);
* Datum transfera, ili datum slanja i datum primanja u slučajevima u kojima se transfer obavlja tokom dužeg vremenskog perioda; i
* Ostale zapise ili dokumentaciju koja može biti potrebna za dobijanje dozvole za transfer.[[2]](#endnote-2)

**Vaše preduzeće bi trebalo da sledeće informacije koje se odnose na posete objektima vašeg preduzeća u kojima se nalaze, proizvode ili čuvaju tehnologije i roba od strateškog značaja, čuva u trajanju od najmanje [pet (5) godina], naime:**

* Ime i državljanstvo posetioca;
* Naziv organizacije, odnosno preduzeća čiji je predstavnik u poseti;
* Datum i mesto posete;
* Imena posećenih pojedinaca, poslovnih jedinica i odeljenja;
* Svrha posete;
* Razmatrani proizvodi ili usluge (uključujući i status kontrole);
* Informacije o tome da li je posetiocu omogućen pristup kontrolisanim tehnologijama ili informacijama; da li je prenos izvršen u skladu sa dobijenom dozvolom; da li je u pitanju vidljivi ili nevidljivi transfer; i
* Rezime posete i pitanja ili okolnosti koji su vredni pažnje.

**Pored navedenih, za vaše preduzeće bilo bi korisno da vodi detaljne evidencije o svim posetama koje su realizovane u inostranstvu.**

* Savet je da se vodi evidencija svih putovanja u inostranstvo zaposlenih koja imaju veze sa robom ili uslugama od strateškog značaja. To obuhvata evidencije o transferima ili prenosima (vidljivim ili nevidljivim) roba i tehnologija od strateškog značaja, o načinu prenosa (usmeni, vizuelni, elektronski, itd.), uključenim zaposlenim licima i aktivnostima koje su preduzete ili uslugama koje su izvršene tokom date posete.

1. Prilagođeno i modifikovano iz “Compliance Guidelines: How to Build an Effective Export Management and Compliance Program and Manual,” U.S. Department of Commerce, Bureau of Industry and Security (BIS), Office of Exporter Services, Export Management and Compliance Division, November 2013, <http://www.bis.doc.gov/index.php/forms-documents/doc\_view/7-compliance-guidelines>.*.* [↑](#endnote-ref-1)
2. “Guidance on transfers abroad of controlled military technology and software by electronic means,” UK Department for Business Innovation & Skills, March 2012, <https://www.gov.uk/government/uploads/system/uploads/attachment\_data/file/15210/Guidance\_on\_transfer\_abroad\_of\_controlled\_military\_technology\_-\_URN\_10-659\_-\_new\_logo\_-\_2012.pdf>. [↑](#endnote-ref-2)